ระเบียบกรมสรรพสามิตว่าด้วยทะเบียนควบคุมการตรวจสอบภาษีสรรพสามิตตามพระราชบัญญัติภาษีสรรพสามิตพ.ศ. ๒๕๖๐[๑] เพื่อให้การปฏิบัติเกี่ยวกับทะเบียนควบคุมการตรวจสอบภาษีสรรพสามิตมีความเหมาะสมสะดวกในการควบคุมการตรวจสอบภาษีสรรพสามิตป้องกันการออกหนังสือเรียกซ้ำซ้อนกัน โดยไม่มีเหตุผลความจำเป็นตลอดจนใช้เป็นหลักฐานและสถิติในการตรวจสอบภาษี อธิบดีกรมสรรพสามิต จึงวางระเบียบไว้ดังต่อไปนี้ข้อ ๑ ระเบียบนี้เรียกว่าระเบียบกรมสรรพสามิตว่าด้วยทะเบียนควบคุมการตรวจสอบภาษีสรรพสามิตตามพระราชบัญญัติภาษีสรรพสามิต พ.ศ. ๒๕๖๐ข้อ ๒ ระเบียบนี้ให้ใช้บังคับตั้งแต่วันออกประกาศเป็นต้นไปข้อ ๓ ระเบียบนี้ให้ใช้เฉพาะการตรวจสอบภาษีตามระเบียบกรมสรรพสามิตว่าด้วยการตรวจสอบภาษีสรรพสามิต ตามพระราชบัญญัติภาษีสรรพสามิต พ.ศ. ๒๕๖๐ข้อ ๔ การปฏิบัติตามระเบียบนี้ให้อยู่ในอำนาจหน้าที่และการควบคุมของสำนักตรวจสอบป้องกันและปราบปรามและสำนักงานสรรพสามิตภาค แล้วแต่กรณี หากมีปัญหาเกี่ยวกับทางปฏิบัติหรือระเบียบนี้มิได้กำหนดทางปฏิบัติไว้ ให้รายงานกรมสรรพสามิตเป็นผู้วินิจฉัยข้อ ๕ การปฏิบัติต่าง ๆ ตามระเบียบนี้ให้ถือเป็นความลับในราชการ กรมสรรพสามิตจะเปิดเผยแก่ผู้ใดผู้หนึ่งมิได้เว้นแต่จะเป็นการปฏิบัติตามหน้าที่ข้อ ๖ ให้ผู้อำนวยการสำนักตรวจสอบป้องกันและปราบปราม รักษาการตามระเบียบนี้หมวด๑การขออนุมัติออกหนังสือเรียก ข้อ ๗ ก่อนการออกหนังสือเรียกผู้เสียภาษีมาทำการตรวจสอบไต่สวนให้ทำหนังสือขออนุมัติออกหนังสือเรียก ตามแบบ ตส. ๐๑ - ๐๒พร้อมทั้งบันทึกผลการวิเคราะห์การชำระภาษีสรรพสามิต ตามแบบ ตส. ๐๑ - ๐๑ท้ายระเบียบว่าด้วยการตรวจสอบภาษีสรรพสามิต ตามพระราชบัญญัติภาษีสรรพสามิต พ.ศ. ๒๕๖๐จำนวน ๓ ฉบับ และยื่นต่อผู้อำนวยการสำนักตรวจสอบป้องกันและปราบปรามหรือผู้อำนวยการสำนักงานสรรพสามิตภาค แล้วแต่กรณี เพื่อพิจารณาอนุมัติจำนวน ๒ ฉบับ ส่วนฉบับที่ ๓ เก็บรอเรื่องที่ขออนุมัติข้อ ๘ การขออนุมัติตามข้อ ๗ถ้าผู้เสียภาษีเปลี่ยนชื่อ หรือย้ายที่อยู่ ให้ระบุชื่อหรือที่อยู่เดิม (ถ้าทราบ)ไว้ด้วยข้อ ๙ เมื่อได้รับอนุมัติให้ออกหนังสือเรียกหากประสงค์จะแก้ไขเพิ่มเติมการขออนุมัติจากเดิมให้แจ้งเป็นหนังสือต่อผู้อำนวยการสำนักตรวจสอบป้องกันและปราบปราม หรือผู้อำนวยการสำนักงานสรรพสามิตภาค แล้วแต่กรณีเพื่อพิจารณาสั่งการเสียก่อนหมวด๒การสอบทะเบียนและการบันทึกทะเบียนควบคุมการตรวจสอบภาษีสรรพสามิต ข้อ ๑๐ ให้สำนักงานสรรพสามิตพื้นที่จัดทำสมุดทะเบียนควบคุมการตรวจสอบภาษีสรรพสามิตรายตัวผู้เสียภาษีตามแบบตส. ๐๓ - ๐๒ ท้ายระเบียบนี้ ให้สำนักตรวจสอบป้องกันและปราบปรามหรือสำนักงานสรรพสามิตภาคทำสมุดทะเบียนควบคุมการตรวจสอบภาษีสรรพสามิตตามแบบตส. ๐๓ - ๐๓ และบัตรทะเบียนควบคุมการตรวจสอบภาษีสรรพสามิตตามแบบตส. ๐๔ - ๒๓ ท้ายระเบียบนี้ข้อ ๑๑ การทำบัตรทะเบียนควบคุมการตรวจสอบภาษีสรรพสามิตให้แยกตามประเภทสินค้าหรือบริการโดยให้เรียงตามลำดับอักษรของแต่ละประเภทสินค้าหรือบริการนั้นข้อ ๑๒ การสอบทะเบียนและการบันทึกบัตรทะเบียนควบคุมการตรวจสอบภาษีสรรพสามิตให้ปฏิบัติตามวิธีการดังต่อไปนี้(๑) ให้สอบทะเบียนตามลำดับก่อนหลังที่ได้รับหนังสือขออนุมัติออกหนังสือเรียกเว้นแต่จะได้รับคำสั่งเป็นกรณีพิเศษเฉพาะราย(๒) รายใดยังไม่มีบัตรทะเบียนควบคุมการตรวจสอบภาษีสรรพสามิตให้จัดทำบัตรทะเบียนควบคุมสำหรับรายนั้นขึ้นโดยบันทึกรายการเกี่ยวกับผู้เสียภาษีตามที่ปรากฏในหนังสือขออนุมัติสำหรับรายที่มีบัตรทะเบียนควบคุมอยู่แล้วและได้กรอกรายการเต็มแล้วให้ทำบัตรทะเบียนควบคุมขึ้นใหม่เช่นเดียวกัน แล้วแนบติดไว้กับบัตรเก่า(๓) กรณีที่การขออนุมัติครั้งใหม่ไม่ซ้ำกับเดือนปี และประเด็นที่ได้ตรวจสอบไปแล้วให้บันทึกเสนอผู้อำนวยการสำนักตรวจสอบป้องกันและปราบปราม หรือผู้อำนวยการสำนักงานสรรพสามิตภาคเพื่อพิจารณาอนุมัติในกรณีขออนุมัติซ้ำ ให้บันทึกเสนอในหนังสือขออนุมัติว่าเห็นควรหรือไม่ควรอนุมัติเว้นแต่จะมีเหตุผลพิเศษที่เป็นอย่างอื่นจึงให้บันทึกรายละเอียดและเหตุผลเสนอเพื่อสั่งการอนุมัติหรือไม่อนุมัติถ้าผู้อำนวยการสำนักตรวจสอบ ป้องกันและปราบปรามหรือผู้อำนวยการสำนักงานสรรพสามิตภาคมีคำสั่งไม่อนุมัติรายใดไม่ต้องทำบัตรทะเบียนควบคุมการตรวจสอบภาษีสรรพสามิตสำหรับรายนั้น(๔) ในกรณีที่มีผู้ขออนุมัติมาพร้อมกันหลายหน่วยงานในเวลาเดียวกันหรือใกล้เคียงกันสำหรับผู้เสียภาษีรายเดียวกันให้พิจารณาเสนอให้หน่วยงานใดหน่วยงานหนึ่งดำเนินการ เมื่อผู้อำนวยการสำนักตรวจสอบ ป้องกันและปราบปราม หรือผู้อำนวยการสำนักงานสรรพสามิตภาคได้สั่งการประการใดแล้วให้แจ้งคำสั่งให้ผู้ขออนุมัติทุกหน่วยงานทราบโดยด่วนพร้อมกันนี้ให้บันทึกหมายเหตุไว้ในบัตรทะเบียนควบคุมการตรวจสอบภาษีสรรพสามิตและในหนังสือขออนุมัติของทุกหน่วยงานด้วย(๕)ในกรณีที่แจ้งคำสั่งอนุมัติให้ออกหนังสือเรียกไปให้ผู้ขออนุมัติทราบแล้ว หากปรากฏว่ายังมีการออกหนังสือเรียกซ้ำซ้อนในเดือน ปีใดให้หน่วยงานที่ออกหนังสือเรียกหลังโอนเรื่องให้หน่วยงานที่ออกหนังสือเรียกไปก่อนเป็นผู้ดำเนินการตรวจสอบต่อไปส่วนเดือน ปีที่ไม่ซ้ำให้อยู่ในดุลยพินิจของผู้โอนว่าสมควรโอนไปด้วยหรือไม่เว้นแต่ผู้อำนวยการสำนักตรวจสอบป้องกันและปราบปรามหรือผู้อำนวยการสำนักงานสรรพสามิตภาค จะได้สั่งการเป็นอย่างอื่นข้อ ๑๓ ห้ามมิให้ผู้ใดแก้ไขเปลี่ยนแปลงหรือเพิ่มเติมหนังสือขออนุมัติและบัตรทะเบียนควบคุมการตรวจสอบภาษีสรรพสามิตไม่ว่ากรณีใดข้อ ๑๔ เมื่อผู้อำนวยการสำนักตรวจสอบป้องกันและปราบปราม หรือผู้อำนวยการสำนักงานสรรพสามิตภาคได้สั่งการแล้วให้เก็บรักษาหนังสือขออนุมัติและเอกสารประกอบไว้ ณ สำนักตรวจสอบป้องกันและปราบปรามหรือสำนักงานสรรพสามิตภาค แล้วแต่กรณีข้อ ๑๕ห้ามนำบัตรทะเบียนควบคุมการตรวจสอบภาษีสรรพสามิตตามแบบ ตส. ๐๔ - ๒๓ และสมุดทะเบียนควบคุมการตรวจสอบภาษีสรรพสามิตตามแบบตส. ๐๓ - ๐๓ ออกจากที่เก็บไปยังที่ใด ๆ นอกสำนักตรวจสอบป้องกันและปราบปราม หรือสำนักงานสรรพสามิตภาค เว้นแต่จะได้รับอนุมัติจากผู้อำนวยการสำนักตรวจสอบป้องกันและปราบปราม หรือผู้อำนวยการสำนักงานสรรพสามิตภาคในกรณีจำเป็นที่จะต้องใช้บัตรทะเบียนควบคุมการตรวจสอบภาษีสรรพสามิตแนบไปกับเรื่องเพื่อประกอบการพิจารณาให้ใช้สำเนาหรือภาพถ่ายบัตรทะเบียนควบคุมการตรวจสอบภาษีสรรพสามิตที่ผู้อำนวยการสำนักตรวจสอบป้องกันและปราบปราม หรือผู้อำนวยการสำนักงานสรรพสามิตภาคหรือผู้ที่ได้รับมอบหมายรับรองแนบไปแทนหมวด๓การแจ้งผลการขออนุมัติและการปฏิบัติเมื่อได้รับแจ้งผลการอนุมัติแล้ว ข้อ ๑๖ การแจ้งผลการขออนุมัติให้ผู้อำนวยการสำนักตรวจสอบ ป้องกันและปราบปรามหรือผู้อำนวยการสำนักงานสรรพสามิตภาคพิจารณาสั่งการ และแจ้งผลการพิจารณาให้ผู้ขออนุมัติทราบโดยเร็วอย่างช้าไม่เกินเจ็ดวัน นับแต่วันได้รับคำขออนุมัติ การแจ้งผลการพิจารณาให้ใช้หนังสือขออนุมัติเป็นหนังสือนำส่งไปในตัวโดยส่งให้ผู้ขออนุมัติ ๑ ฉบับ และเก็บไว้เป็นหลักฐาน ๑ ฉบับ เพื่อความสะดวกในการค้นเรื่องให้ทำสมุดรับส่งหนังสือขออนุมัติ ตามระเบียบสำนักนายกรัฐมนตรีว่าด้วยงานสารบรรณข้อ ๑๗ เมื่อได้แจ้งผลการอนุมัติให้ออกหนังสือเรียกแก่ผู้ขออนุมัติรายใดแล้วให้บันทึกชื่อผู้เสียภาษีรายที่ได้รับอนุมัติให้ตรวจสอบไว้ในสมุดทะเบียนควบคุมการตรวจสอบภาษีสรรพสามิตตามแบบตส. ๐๓ - ๐๓ ให้ตรงกับหนังสือขออนุมัติและหมายเหตุว่าได้รับอนุมัติโดยหนังสือแจ้งอนุมัติที่เท่าใดหมวด๔การบันทึกผลการตรวจสอบสถิติ และการรายงาน ข้อ ๑๘เมื่อสำนักตรวจสอบ ป้องกันและปราบปราม หรือสำนักงานสรรพสามิตภาคได้รับหนังสือแจ้งการประเมินภาษีสรรพสามิตตามแบบตส. ๐๑ - ๑๘ หรือหนังสือแจ้งผลการตรวจสอบภาษีสรรพสามิตตามแบบ ตส. ๐๑ - ๑๙ให้ทำการบันทึกลงในสมุดทะเบียนควบคุมการตรวจสอบภาษีสรรพสามิตตามแบบ ตส. ๐๓ - ๐๓ และบันทึกย่อผลการตรวจสอบในบัตรทะเบียนควบคุมการตรวจสอบภาษีสรรพสามิตตามแบบตส. ๐๔ - ๒๓สำหรับรายการที่มีการขออนุมัติตรวจสอบภาษีสรรพสามิต และลงชื่อผู้บันทึกพร้อมกับวันเดือน ปี กำกับข้อ ๑๙ ให้สำนักตรวจสอบป้องกันและปราบปราม หรือสำนักงานสรรพสามิตภาคจัดทำสรุปรายงานผลการตรวจสอบภาษีสรรพสามิตตามแบบตส. ๐๔ - ๒๔ ท้ายระเบียบนี้ ทุกสามเดือน เพื่อรายงานกรมสรรพสามิตทราบประกาศ ณ วันที่ ๒๙ กันยายน พ.ศ. ๒๕๖๐สมชาย พูลสวัสดิ์อธิบดีกรมสรรพสามิตเอกสารแนบท้าย๑. สมุดทะเบียนควบคุมการตรวจสอบภาษีสรรพสามิตรายตัวผู้เสียภาษี(พื้นที่) (ตส. ๐๓ - ๐๒)๒. สมุดทะเบียนควบคุมการตรวจสอบภาษีสรรพสามิต (สตป./ภาค)(ตส. ๐๓ - ๐๓)๓. บัตรทะเบียนควบคุมการตรวจสอบภาษีสรรพสามิต (ตส. ๐๔ - ๒๓)๔. สรุปรายงานผลการตรวจสอบภาษีสรรพสามิต (ตส. ๐๔ - ๒๔)(ดูข้อมูลจากภาพกฎหมาย)พัชรภรณ์/จัดทำ๒๔กันยายน ๒๕๖๑[๑] ราชกิจจานุเบกษาเล่ม ๑๓๕/ตอนพิเศษ ๑๑๙ ง/หน้า ๘๒ (เล่มที่ ๑)/๒๔พฤษภาคม ๒๕๖๑